Район хакимиәтендә аҙна һайын инвестицион проекттарҙы ҡарау буйынса “Эшҡыуар сәғәте” форматында осрашыуҙар үтә. Унда шәхси эшҡыуар Флүр Дусмөхәмәтов та ҡатнаша. Ул заманса техник реабилитация, шулай уҡ тәрбиәләү һәм гигиена сараларын тәҡдим иткән “Социум” һатыу итеү һәм прокатҡа биреү пунктын асыуҙы тәҡдим итә. Бындай урын һаулыҡтары буйынса мөмкинлектәре сикләнгән кешеләрҙең, оло йәштәгеләрҙең, шулай уҡ уларҙы ҡараусыларҙың йәшәү сифатын яҡшыртасаҡ. Бында тотоп йөрөү ҡулайламаһы, ходунки, ҡултыҡ таяҡтары, кресло-бәҙрәф, тән тишелеүҙән һаҡлаусы матрастар, тыңлау аппараттары, медицина ойоҡтары һәм башҡа тауарҙарҙы һатып йәки прокатҡа алырға мөмкин буласаҡ. Граждандарҙың ҡайһы бер категориялары прокат хеҙмәте менән бушлай файҙалана аласаҡ.